# 北綫 (倫敦地下鐵)

| 北綫 Northern line |
| --- |
|  |
| 北綫嘅1995型列車喺亨頓中站以北出緊隧道；列車同隧道形狀係倫敦地下鐵外號「Tube」嘅由來 |
| 概覽 |
| 所在地 |  英國大倫敦 |
| 起點 | 高班列 磨坊山東 愛治華 |
| 終點 | 摩頓 巴德思電廠 |
| 站數 | 52 |
| 地圖上嘅顏色 | 黑 |
| 網站 |  |
| 營運 |
| 類型 | 地下鐵 |
| 系統 | 倫敦地下鐵 |
| 車廠 | 主廠：高德園、摩頓 停車側綫：高門、愛治華、高班列 |
| 車型 | 1995型 |
| 客流量 | 兩億9400萬人次（2016/17年度） |
| 歷史 |
| 開通 | 倫敦城南鐵路：12月18號 (1890-12-18) 咸斯達地下鐵：6月22號 (1907-06-22) 合併做**北綫**：8月28號 (1937-08-28) |
| Last extension | 9月20號 (2021-09-20)（巴德思支綫） |
| 技術細節 |
| 總長 | 58 km（36 mi） |
| 軌道數 | 2，除咗 1（磨坊山東支綫） |
| 形態 | 深層地鐵 |
| 軌距 | 1,435毫米（4英尺81⁄2英寸）標準軌 |
| 電氣化 | 630伏乾電（四軌供電） |
| 營運速度 | 最高時速45英里（72公里） |

**北綫**（英文：**Northern line**）係一條倫敦地下鐵路綫，南北走向貫通倫敦市區同市郊，全長58公里（36英里），共52個站，屬深層地鐵（deep-level tube）路綫。呢條路綫獨特之處在於佢雖然係「一條」路綫，但唔單止南北頭尾段各有兩條主要分支（北面另有一條細分支），連穿越市區嘅中段都分做兩條支綫，組成「爻」字形網絡。路綫北面總站全部位處班列區，包括高班列、磨坊山東同愛治華三站，南面總站係梅頓區嘅摩頓同灣斯禾夫區嘅巴德思電廠，中間兩條分支以各自主要中途站分別叫銀行支綫（Bank branch）同查令閣支綫（Charing Cross branch）。

北綫係通宵地下鐵一員，周末凌晨時分經查令閣來往高班列／愛治華同摩頓，銀行、磨坊山東同巴德思支綫就冇通宵服務。

早期北綫嘅組成
北綫網絡之所以錯綜複雜，係因為佢原先並唔係一條路綫，而係由主要兩條獨立嘅地下鐵路綫合併而成。另一方面，雖然北綫叫呢個名，但佢唔單止唔係倫敦地下鐵伸延到最北嘅路綫，反而有位處最南面嘅車站，而且喺全系統31個位處泰晤士河以南嘅車站裡面，北綫就服務其中18個站。以上兩點都有佢嘅歷史原因。

1890年12月18號 (1890-12-18)，倫敦城南鐵路通車，來往南倫敦嘅史篤威同倫敦城內嘅英皇威廉街（呢個站用唔夠十年就因為路綫延長而停用），係全世界首條成功運作嘅鑽挖隧道深層地鐵、首條地下電氣鐵路，更係倫敦第一條當時意義上真正嘅「地下鐵」（tube）。城南鐵路之後喺1900至1926年間，向南北兩邊多次延長，來往摩頓同甘頓鎮，就係而家嘅摩頓同銀行支綫。1907年，查令閣優斯頓咸斯達鐵路（簡稱**咸斯達地下鐵**（Hampstead Tube））通車，兩條支綫分別由北面嘅高德園（後尾延長到愛治華）同高門（而家嘅拱橋站）出發，去到甘頓鎮匯合南下查令閣（而家嘅堤岸站）。咸斯達地下鐵係由倫敦地下電氣鐵路公司所有，呢間公司1902年由美國商人查理斯約淇成立，先後併購倫敦多條深層地下鐵路綫，並用「地下鐵」（Underground）名義提供幾條獨立路綫服務，可謂今日倫敦地下鐵嘅直屬前身。倫敦地下電鐵喺1913年收購倫敦城南鐵路，1920年代北延城南鐵路去甘頓鎮，以及南延咸斯達地下鐵去到堅寧頓同時，起埋路軌駁通兩條本身獨立嘅鐵路。兩條鐵路喺路綫圖開始共用今日北綫嘅黑色做代表色，即使佢哋仍然各自有唔同名。

北嶺計劃路綫圖
約1933年，呢兩條鐵路開始合稱**愛治華高門摩頓綫**（Edgware, Highgate and Morden line）或**摩頓愛治華綫**（Morden-Edgware line）。倫敦客運委員會喺接手倫敦大部分公共交通之後，1935年提出新工程計劃，改善各種交通服務，其中就包括愛治華高門摩頓綫嘅北嶺計劃，呢個就係1937年8月28號 (1937-08-28)改名北綫嘅由來。根據計劃，北綫會接管沼澤門至芬士巴利公園嘅大北都市綫，以及芬士巴利公園至愛治華、另有兩條分支分別去亞歷珊卓宮同高班列嘅愛治華高門倫敦鐵路，並由愛治華起新綫北延到寶樹荒原。不過倫敦地下鐵衹係接管同電氣化咗高門至高班列一段，就遭遇第二次世界大戰令計劃中止。磨坊山東嘅一截單綫細分支，就係由呢個中斷嘅計劃留低。呢個計劃完成到嘅話，北綫北段就會比起而家再多幾組分支，更加縱橫交錯；而北都市綫（後期改稱**北綫（高巴利支綫）**（Northern line (Highbury Branch)））雖然歸入北綫，但一直都係一條唔能夠直接駁通北綫其他部分嘅分支，到1975至1976年由地下鐵轉交英鐵。

北綫喺倫敦地下鐵系統當中有唔少紀錄，包括：

* 最繁忙嘅路綫（2016/17年度全年總客量約兩億9400萬人次）；
* 咸斯達係位處地底最深嘅站（地面58.5米（192英尺）之下），並且有最深嘅𨋢槽（55.2米（181英尺））；
* 天使吧站有最長嘅扶手電梯（長60米（200英尺）、垂直高度27.5米（90英尺）），更曾經係全英國以至歐洲最長嘅電梯；
* 摩頓係位處最南面嘅車站，離中倫敦16公里（9.9英里）；
* 東芬治梨經英倫銀行來往摩頓係最長嘅連續隧道（長27.8公里（17.3英里）），亦曾經係全世界最長嘅鐵路隧道；
* 穿越咸斯達冬青叢山一段隧道係系統最深處（地面67.4米（221英尺）之下）；同
* 通去磨坊山東站嘅多利澗橋係系統離地面最高點，離地18米（59英尺）。

## 路綫

反映北綫實際路徑嘅路綫圖
北綫全長58公里（36英里），共52個站，全綫都喺大倫敦範圍內。路綫各段都有分支，北面嘅係愛治華支綫同高班列支綫（另有一條單綫細分支磨坊山東支綫），兩者去到甘頓鎮交匯，再分做銀行支綫同查令閣支綫穿過市中心，去到南倫敦嘅堅寧頓交匯，最後再分做摩頓支綫同巴德思支綫。除咗近終點站摩頓站外一段，南同中段支綫都係全程深層隧道；至於北段高門同高德園以北就大部分係地面段。

### 車站

*預設由北至南排序。*

| 收費區 |
 | 站名 | 轉綫 | 相 | 啓用日期 | 北綫或前身開始服務日 | 分支 | 註 | 所在地 |
| --- | --- | --- | --- | --- | --- | --- | --- | --- | --- |
| 5 | ✓ | 高班列 High Barnet |  |  | 1872年4月1號 (1872-04-01) | 1940年4月14號 (1940-04-14) | 高班列 | **總站** | 班列區 | ﻿ / ﻿ |
| 4 |  | 托特列治屈士東 Totteridge & Whetstone |  |  | 1872年4月1號 (1872-04-01) | 高班列 |  原名托特列治（Totteridge），1874年4月1號 (1874-04-01)改現名 | ﻿ / ﻿ |
| 4 | ✓ | 林邊園 Woodside Park |  |  | 1872年4月1號 (1872-04-01) | 高班列 |  原名拖靈頓公園（Torrington Park），開站一個月後改名拖靈頓公園、林邊（Torrington Park, Woodside），1882年改現名 | ﻿ / ﻿ |
| 4 | ⍻ | 西芬治梨 West Finchley |  |  | 1933年3月1號 (1933-03-01) | 高班列 |  | ﻿ / ﻿ |
| 4 | ⍻ | 磨坊山東 Mill Hill East |  |  | 1867年8月22號 (1867-08-22) | 1941年5月18號 (1941-05-18) | 磨坊山東 |  原名磨坊山（Mill Hill），1928年3月1號 (1928-03-01)改現名 | 班列區 | ﻿ / ﻿ |
| 4 | ✓ | 芬治梨中 Finchley Central |  |  | 1867年8月22號 (1867-08-22) | 1940年4月14號 (1940-04-14) | 高班列、 磨坊山東 |  原名芬治梨亨頓（Finchley and Hendon），1872年2月1號 (1872-02-01)改名芬治梨（Finchley），1874年2月1號 (1874-02-01)改名芬治梨（教堂區）（Finchley (Church End)），1940年4月1號 (1940-04-01)改現名 | 班列區 | ﻿ / ﻿ |
| 3 |  | 東芬治梨 East Finchley |  |  | 1867年8月22號 (1867-08-22) | 1939年7月3號 (1939-07-03) | 高班列 |  原名芬治梨東約（East End, Finchley），約1886至1887年改現名 | ﻿ / ﻿ |
| 3 |  | 高門 Highgate |  |  | 1941年1月19號 (1941-01-19) | 高班列 | 地面車站1867年8月22號 (1867-08-22)啓用，1954年7月3號 (1954-07-03)停用；現存地底車站係1941年為北綫延長新起 | 夏靈基區 | ﻿ / ﻿ |
| 2／3 |  | 拱橋 Archway |  |  | 1907年6月22號 (1907-06-22) | 高班列 |  原名高門（Highgate），1939年6月11號 (1939-06-11)改名拱橋（高門）（Archway (Highgate)），1941年1月19號 (1941-01-19)改名高門（拱橋）（Highgate (Archway)），1947年12月改現名 | 伊士靈頓區 | ﻿ / ﻿ |
| 2 |  | 德富努公園 Tufnell Park |  |  | 1907年6月22號 (1907-06-22) | 高班列 |  | ﻿ / ﻿ |
| 2 |  | 堅秩鎮 Kentish Town |   |  | 1907年6月22號 (1907-06-22) | 高班列 |  | 甘頓區 | ﻿ / ﻿ |
| 5 | ✓ | 愛治華 Edgware |  |  | 1924年8月18號 (1924-08-18) | 愛治華 | **總站** | 班列區 | ﻿ / ﻿ |
| 4 |  | 橡焦 Burnt Oak |  |  | 1924年10月27號 (1924-10-27) | 愛治華 |  約1928至1950年叫橡焦（屈靈）（Burnt Oak (Watling)） | ﻿ / ﻿ |
| 4 |  | 哥連度 Colindale |  |  | 1924年8月18號 (1924-08-18) | 愛治華 |  | ﻿ / ﻿ |
| 3／4 | ✓ | 亨頓中 Hendon Central |  |  | 1923年11月19號 (1923-11-19) | 愛治華 |  | ﻿ / ﻿ |
| 3 |  | 賓閣 Brent Cross |  |  | 1923年11月19號 (1923-11-19) | 愛治華 |  原名賓（Brent），1976年7月20號 (1976-07-20)改現名 | ﻿ / ﻿ |
| 3 | ⍻ | 高德園 Golders Green |  |  | 1907年6月22號 (1907-06-22) | 愛治華 |  | ﻿ / ﻿ |
| 2／3 |  | 咸斯達 Hampstead |  |  | 1907年6月22號 (1907-06-22) | 愛治華 |  | 甘頓區 | ﻿ / ﻿ |
| 2 |  | 貝西思公園 Belsize Park |  |  | 1907年6月22號 (1907-06-22) | 愛治華 |  | ﻿ / ﻿ |
| 2 |  | 卓農場 Chalk Farm |  |  | 1907年6月22號 (1907-06-22) | 愛治華 |  | ﻿ / ﻿ |
| 2 |  | 甘頓鎮 Camden Town |  |  | 1907年6月22號 (1907-06-22) | ↗高班列 ↖愛治華 ↙查令閣 ↘銀行 | 1907年6月22號 (1907-06-22)通車 1924年4月20號 (1924-04-20)駁通 | 甘頓區 | ﻿ / ﻿ |
| 2 |  | 摩寧頓街 Mornington Crescent |  |  | 1907年6月22號 (1907-06-22) | 查令閣 |  | 甘頓區 | ﻿ / ﻿ |
| 1 |  | 優斯頓 （查令閣支綫） Euston (Charing Cross branch) |       |  | 1907年6月22號 (1907-06-22) | 查令閣 |  | ﻿ / ﻿ |
| 1 |  | 華倫街 Warren Street |     |  | 1907年6月22號 (1907-06-22) | 查令閣 |  原名優斯頓道（Euston Road），1908年6月7號 (1908-06-07)改現名 | ﻿ / ﻿ |
| 1 |  | 古治街 Goodge Street |  |  | 1907年6月22號 (1907-06-22) | 查令閣 |  原名托定咸府道（Tottenham Court Road），1908年3月9號 (1908-03-09)改現名 | ﻿ / ﻿ |
| 1 | ✓ | 托定咸府道 Tottenham Court Road |   |  | 1907年6月22號 (1907-06-22) | 查令閣 |  原名牛津街（Oxford Street），1908年3月9號 (1908-03-09)改現名 中倫敦鐵路站1900年7月30號 (1900-07-30)啓用 | ﻿ / ﻿ |
| 1 |  | 李斯特坊 Leicester Square |  |  | 1907年6月22號 (1907-06-22) | 查令閣 | 大北皮卡地里布林頓鐵路（GNP&BR）站1906年12月15號 (1906-12-15)啓用 | 西敏市 | ﻿ / ﻿ |
| 1 |  | 查令閣 Charing Cross |   |  | 1907年6月22號 (1907-06-22) | 查令閣 | 必嘉街窩打老鐵路（BS&WR）站1906年3月10號 (1906-03-10)啓用 1914年4月6號 (1914-04-06)改名查令閣（河岸）（Charing Cross (Strand)），1915年5月9號 (1915-05-09)改名河岸（Strand），1979年5月1號 (1979-05-01)同BS&WR站整合重開，改做現名 | ﻿ / ﻿ |
| 1 |  | 堤岸 Embankment |      |  | 1870年5月30號 (1870-05-30) | 1914年4月6號 (1914-04-06) | 查令閣 |  原名查令閣（Charing Cross）（區域鐵路）、堤岸（Embankment）（BS&WR），BS&WR喺CCE&HR通車時一齊改名查令閣（堤岸）（Charing Cross (Embankment)），1915年5月9號 (1915-05-09)三綫統一改名查令閣（Charing Cross），1974年8月4號 (1974-08-04)改名查令閣堤岸（Charing Cross Embankment），1976年9月12號 (1976-09-12)改現名 | ﻿ / ﻿ |
| 1 |  | 窩打老 Waterloo |      |  | 1898年8月8號 (1898-08-08) | 1926年9月13號 (1926-09-13) | 查令閣 |  | 琳寶區 | ﻿ / ﻿ |
| 1 |  | 優斯頓 （銀行支綫） Euston (Bank branch) |       |  | 1907年5月12號 (1907-05-12) | 銀行 |  | 甘頓區 | ﻿ / ﻿ |
| 1 | ✓ | 京士閣聖龐加爵 King's Cross St Pancras |        |  | 1907年5月11號 (1907-05-11) | 銀行 |  原名京士閣（King's Cross），1925年改名京士閣聖龐加爵（King's Cross & St Pancras），1927年改名京士閣（聖龐加爵）（King's Cross for St Pancras），1933年改現名 大都會鐵路車站1863年6月10號 (1863-06-10)啓用，GNP&BR站1906年12月15號 (1906-12-15)啓用 | ﻿ / ﻿ |
| 1 |  | 天使吧 Angel |  |  | 1901年11月17號 (1901-11-17) | 銀行 |  | 伊士靈頓區 | ﻿ / ﻿ |
| 1 |  | 舊街 Old Street |  |  | 1901年11月17號 (1901-11-17) | 銀行 |  | ﻿ / ﻿ |
| 1 | ⍻ | 沼澤門 Moorgate |        |  | 1900年2月25號 (1900-02-25) | 銀行 | 大都會鐵路車站1865年12月23號 (1865-12-23)啓用 | 倫敦市 | ﻿ / ﻿ |
| 1 | ✓ | 英倫銀行 Bank |          |  | 1900年2月25號 (1900-02-25) | 銀行 | 窩打老都市鐵路車站1898年8月8號 (1898-08-08)啓用 | ﻿ / ﻿ |
| 1 | ✓ | 倫敦橋 London Bridge |     |  | 1900年2月25號 (1900-02-25) | 銀行 |  | 南城區 | ﻿ / ﻿ |
| 1 |  | 堡壘 Borough |  |  | 1890年12月18號 (1890-12-18) | 銀行 |  | ﻿ / ﻿ |
| 1／2 |  | 象堡 Elephant & Castle |    |  | 1890年12月18號 (1890-12-18) | 銀行 |  | ﻿ / ﻿ |
| 1／2 |  | 堅寧頓 Kennington |  |  | 1890年12月18號 (1890-12-18) | ↖查令閣 ↗銀行 ↙巴德思 ↘摩頓 | 1890年12月18號 (1890-12-18)通車 1926年9月13號 (1926-09-13)駁通 站南嘅堅寧頓迴圈（Kennington loop）可以畀查令閣支綫列車調頭；而巴德思支綫係接駁呢個迴圈，所以只能夠通去查令閣支綫 | 南城區 | ﻿ / ﻿ |
| 1 | ✓ | 九榆 Nine Elms |  |  | 2021年9月20號 (2021-09-20) | 巴德思 |  | 琳寶區 |  |
| 1 | ✓ | 巴德思電廠 Battersea Power Station |  |  | 2021年9月20號 (2021-09-20) | 巴德思 | **總站** | 灣斯禾夫區 |  |
| 2 |  | 橢圓板球場 Oval |  |  | 1890年12月18號 (1890-12-18) | 摩頓 |  | 琳寶區 | ﻿ / ﻿ |
| 2 |  | 史篤威 Stockwell |  |  | 1890年12月18號 (1890-12-18) | 摩頓 |  啓用儀式1890年11月4號 (1890-11-04) | ﻿ / ﻿ |
| 2 |  | 嘉立咸北 Clapham North |  |  | 1900年6月3號 (1900-06-03) | 摩頓 |  原名嘉立咸道（Clapham Road），1926年9月13號 (1926-09-13)改現名 | ﻿ / ﻿ |
| 2 |  | 嘉立咸共地 Clapham Common |  |  | 1900年6月3號 (1900-06-03) | 摩頓 |  | ﻿ / ﻿ |
| 2／3 |  | 嘉立咸南 Clapham South |  |  | 1926年9月13號 (1926-09-13) | 摩頓 |  | 灣斯禾夫區 | ﻿ / ﻿ |
| 3 |  | 巴咸 Balham |  |  | 1926年12月6號 (1926-12-06) | 摩頓 |  | ﻿ / ﻿ |
| 3 |  | 都亭碧 Tooting Bec |  |  | 1926年9月13號 (1926-09-13) | 摩頓 |  原名三一路（都亭碧）（Trinity Road (Tooting Bec)），1950年10月1號 (1950-10-01)改現名 | ﻿ / ﻿ |
| 3 |  | 都亭大馬路 Tooting Broadway |  |  | 1926年9月13號 (1926-09-13) | 摩頓 |  | ﻿ / ﻿ |
| 3 |  | 高理活 Colliers Wood |  |  | 1926年9月13號 (1926-09-13) | 摩頓 |  | 梅頓區 | ﻿ / ﻿ |
| 3／4 |  | 南溫布頓 South Wimbledon |  |  | 1926年9月13號 (1926-09-13) | 摩頓 |  原名南溫布頓（梅頓）（South Wimbledon (Merton)），後綴副站名其後棄用 | ﻿ / ﻿ |
| 4 | ✓ | 摩頓 Morden |  |  | 1926年9月13號 (1926-09-13) | 摩頓 | **總站** | ﻿ / ﻿ |

* **^C&SLR** ：合併前屬倫敦城南鐵路
* **^CCE&HR** ：合併前屬查令閣優斯頓咸斯達鐵路
* **^GNR** ：原大北鐵路車站
* **^LNER** ：原倫敦東北鐵路車站

## 運行

### 繁忙時間

上晝繁忙時間南行每個鐘開出班次如下：

* 4（愛治華—堅寧頓，經查令閣）
* 2（愛治華—摩頓，經查令閣）
* 12（愛治華—摩頓，經英倫銀行）
* 4（高班列—堅寧頓，經查令閣）
* 6（高班列—巴德思電廠，經查令閣）
* 2（高班列—摩頓，經查令閣）
* 8（高班列—摩頓，經英倫銀行）
* 1（磨坊山東—堅寧頓，經查令閣）
* 1（磨坊山東—巴德思電廠，經查令閣）
* 2（磨坊山東—摩頓，經英倫銀行）

合計：芬治梨中—高班列每個鐘20班車；芬治梨中—磨坊山東每個鐘4班車；堅寧頓—巴德思電廠每個鐘6班車；堅寧頓—摩頓／甘頓鎮—芬治梨中／甘頓鎮—愛治華每個鐘24班車；其餘路段每個鐘22班車。

### 非繁忙時間

非繁忙時間並冇編定經查令閣往返摩頓嘅班次，全部經查令閣嘅列車以堅寧頓或巴德思電廠做南面總站，每個鐘開出班次如下：

* 10（愛治華—堅寧頓，經查令閣）
* 10（愛治華—摩頓，經英倫銀行）
* 4（高班列—堅寧頓，經查令閣）
* 4（高班列—巴德思電廠，經查令閣）
* 8（高班列—摩頓，經英倫銀行）
* 1（磨坊山東—堅寧頓，經查令閣）
* 1（磨坊山東—巴德思電廠，經查令閣）
* 2（磨坊山東—摩頓，經英倫銀行）

合計：芬治梨中—高班列每個鐘16班車；芬治梨中—磨坊山東每個鐘4班車；堅寧頓—巴德思電廠每個鐘5班車；其餘路段每個鐘20班車。

### 通宵時段

逢星期五、六晚深夜至第二朝，北綫提供通宵地下鐵服務，來往愛治華／高班列—摩頓（經查令閣），但銀行、磨坊山東同巴德思支綫冇服務。列車來往北面兩條支綫各每15分鐘一班，甘頓鎮—摩頓平均7至8分鐘一班：

* 4（高班列—摩頓，經查令閣）
* 4（愛治華—摩頓，經查令閣）

## 用車

北綫目前用車係1995型列車，由GEC阿斯通喺1996至2000年生產，1998年6月12號 (1998-06-12)至2001年4月10號 (2001-04-10)投入北綫服務，代替過往嘅1959、1962同1972型列車。呢款列車係車廂分隔嘅六卡編成，由兩個三卡車組組成，全綫共106抽車，2013至2015年間做中期翻新。

北綫用配備列車自動運行系統嘅Thales Seltrac S40訊號系統運行。

## 車廠

北綫嘅主車廠係位處高德園站側嘅高德園車廠，主要負責列車大修同日常維修；摩頓站南嘅摩頓車廠就係佔地最大嘅車廠。另外，高門、愛治華同高班列分別有停車側綫停放過夜車。

## 近年改善同延伸

### 1990年代翻新

作為世界第一條地下電氣鐵路綫，北綫到1990年代，最舊嘅地底段經已服務超過一世紀。由於地鐵公司長年欠缺投放資源經營，北綫因為佢日久失修嘅設施同舊款列車導致服務欠佳，令坊間稱之為「受苦綫」（Misery Line）。1995年，北綫開始大翻新，包括換入1995型新列車、更換路軌、電力升級同車站改善工程。

### 訊號系統更新

北綫本身計劃喺2012年倫敦奧運會前改用Thales Seltrac S40訊號系統運行同啓用列車自動運行系統（ATO）。但結果進度延誤，要到2013年2月26號 (2013-02-26)先有第一段路綫開始用新系統，2014年6月2號 (2014-06-02)先全綫改用ATO系統。

### 加密班次

2018年1月，倫敦交通局宣布延長五點半至六點半嘅下晝繁忙時間班次到五至七點，以改善中倫敦段擠迫情況。

### 周末24小時服務

2016年秋季起，北綫提供通宵地下鐵服務，逢星期五、六晚深夜至第二朝24小時行駛，經查令閣支綫來往愛治華／高班列同摩頓，銀行支綫就唔會通宵行車。呢項服務原先打算喺2015年9月開始，但因為勞資雙方傾唔掂輪更細節等問題而延遲。

### 巴德思延綫

為配合巴德思發電站重建，北綫喺2015年動工起一條新支綫，由堅寧頓出發經九榆去到巴德思電廠站，全長3.2 km（2.0 mi）。呢條支綫喺2021年9月20號 (2021-09-20)通車，係倫敦地下鐵最新落成嘅路段，兩個車站亦係最新一批落成嘅站。

## 註

## 參考資料

### 通用來源

* Abbott, James (February 2010). "Northern Line split planned". *Modern Railways*. **67** (737). ISSN 0026-8356.
* Day, John R; Reed, John (2010) [1963]. *The Story of London's Underground* (第11版). Capital Transport. ISBN 978-1-85414-341-9.
* Badsey-Ellis, Antony (2005). *London's Lost Tube Schemes*. Capital Transport. ISBN 185414-293-3.
* Beard, Tony (2002). *By Tube Beyond Edgware*. Capital Transport. ISBN 978-1-85414-246-7.
* Blake, Jim; James, Jonathan (1993). *Northern Wastes: Scandal of the Uncompleted Northern Line*. London: North London Transport Society. ISBN 978-0-946383-04-7.
* Demuth, Tim (2004). *The Spread of London's Underground* (第2版). London: Capital Transport Publishing. ISBN 978-1-85414-277-1.
* Graves, Robert; Hodge, Alan (1940). *The Long Week-End*. Faber & Faber.
* Horne, Mike (1987). *Northern Line: A Short History*. London: Douglas Rose. ISBN 978-1-870354-00-4.
* Horne, Mike (2009). *The Northern Line: An Illustrated History* (第3版). London: Capital Transport Publishing. ISBN 978-1-85414-326-6.
* Lee, Charles Edward (1973). *Northern Line*. London: London Transport. ISBN 978-0-85329-044-5.
* Lee, Charles Edward (1967). *Sixty Years of the Northern*. London: London Transport. OCLC 505166556.
* Lee, Charles Edward (1957). *Fifty Years of the Hampstead Tube*. London: London Transport. OCLC 23376254.
* Murphy, Simon (2005). *Northern Line Extensions: Golders Green to Edgware, 1922–24*. London: The History Press. ISBN 978-0-7524-3498-8.
* Rose, Douglas (2016) [1980]. *The London Underground, A Diagrammatic History* (第9版). Douglas Rose/Capital Transport. ISBN 978-1-85414-404-1.
* Wolmar, Christian (2005) [2004]. *The Subterranean Railway: How the London Underground Was Built and How It Changed the City Forever*. London: Atlantic Books. ISBN 978-1-84354-023-6.

## 出面網頁

* "Northern Line". Clive's Underground Line Guides. 喺2022-11-09搵到.
* "Northern Heights". Underground History. 2005-02-23. 喺2008-07-11搵到.
* Above-ground route of line from Morden to Edgware, constructed from Google StreetView
* Architectural history of London Underground during 1920-30s from the Royal Institute of British Architects
	+ Old Street, Angel and Stockwell stations
	+ South Clapham, Tooting Bec and South Wimbledon